open-index/open-wikipedia-markdown huggingface dataset:
Ruralis

**Ruralis – Institutt for rural- og regionalforskning** er et nasjonalt forskningssenter som gir fakta, analyser, ideer og ny kunnskap om utviklingen i Bygde-Norge. Senteret ble opprettet i 1982, og het frem til 2017 Norsk senter for bygdeforskning. Det er en selvstendig forskningsstiftelse og har en bred samfunnsvitenskapelig kompetanse knyttet til flerfaglige bygdestudier. Senteret har lokaler på NTNUs universitetsområde på Dragvoll i Trondheim og et avdelingskontor i Oslo.. 

## Bakgrunn
Det var professor Reidar Almås som i 1982 opprettet senteret. Almås var i mange år ansatt som senterets leder. Etter at han ble pensjonist har han vært rådgiver ved senteret.

## Virksomhet
Ruralis er et av de ledende bygdesosiologiske fagmiljøene i Europa og instituttet er tilknyttet International Rural Sociology Association (IRSA), som er den internasjonale bygdesosiologiorganisasjonen.

Bygdeforskerne jobber med samfunnsvitenskapelige og tverrfaglige spørsmål, særlig innenfor følgende tema:  

* Lokalsamfunn i bygd og by
* Ressursforvaltning
* Næringsutvikling
* Kommune og region – samhandling bygd og by

## Styre
Senterets styre er satt sammen av medlemmer oppnevnt av Norges forskningsråd, NTNU, Norges Bondelag, Norsk Bonde- og Småbrukarlag og Norsk Landbrukssamvirke samt egne ansatte.

## Ansatte
Per 2022 er Svein Frisvoll direktør for Ruralis. Senteret har i tillegg rundt 30 vitenskapelig ansatte med bakgrunn i sosiologi, statsvitenskap, geografi, sosialantropologi, agronomi, helsefag, bedriftsøkonomi og fiskerifag.

## Økonomi
Driften finansieres av Norges forskningsråd, offentlig forvaltning, aktører i næringslivet, ulike organisasjoner og flere internasjonale kilder som EU og Nordisk ministerråd.   

## Referanser




## Eksterne lenker
* Ruralis
Orla-prisen

__TOC__
**Orla-prisen** er en dansk litteraturpris for barne- og ungdomsbøker oppkalt etter hovedpersonen i Ole Lund Kirkegaards barnebok Orla Frøsnapper. Prisen ble utdelt første gang i 2005 og gis til årets beste utgivelser innenfor en rekke kategorier på bakgrunn av en internettavstemming for barn og unge. Inntil 2007 kunne man innenfor hver kategori stemme blant årets ti mestselgende utgivelser. Fra 2008 kunne der stemmes over seks titler i hver kategori, nominert av både barn og voksne og ut fra utlånsstatistikker fra biblioteker. Vinnerne finnes av barnejuryer i alle fire kategorier.

Bak prisen står Danmarks Radios Barne- & Ungdomsavdeling og kampanjen Læselyst, som gjennomføres av det danske Kulturdepartementet, Undervisningsdepartementet  og Departementet for Familie- og Forbrukersaker. Dessuten deltar Forlæggerforeningen, Den danske Boghandlerforening, Danmarks Skolebibliotekarer, Bibliotekarforbundet og nettstedene Boggnasker.dk og Spørg Olivia.

## Mottakere
### [[Litteraturåret 2013|2013]]
* Jørn Jensen: *Hvor er Laura?*

### [[Litteraturåret 2012|2012]]
* Lene Kaaberbøl: *Vildheks. Bind 1: Ildprøven*

### [[Litteraturåret 2011|2011]]
* Ikke utdelt

### [[Litteraturåret 2010|2010]]
*Beste billedbok: Anders Morgenthaler: *Carsten & Gittes Bedste Historier*
*Beste barnebok:  Mette Finderup: *Emmy – den fedeste sommer, or not!*
*Beste fagbok: Jan Kjær: *[[Taynikma]] – tegneskole*
*Beste fantasybok: Sascha Christensen: *Den Ydmyge Amulet*

### [[Litteraturåret 2009|2009]]
*Beste billedbok: Elin Bing (Forfatter) & Dina Gellert: (Tegner) *Bamses allergo'este bok*
*Beste barnebok: Tulle Sigbrand: *Olivia*
*Beste ungdomsbok: Anders Johansen: *Stjerneskælv*
*Beste fantasybok: Kenneth Bøgh Andersen: *Dødens terning*

### [[Litteraturåret 2008|2008]]
*Beste billedbok: Jakob Martin Strid: *Min mormors gebis*
*Beste barnebok: Manu Sareen: *Iqbal Farooq og den sorte pjerrot*
*Beste ungdomsbok: Sanne Munk Jensen: *En dag skinner solen også på en hunds røv*
*Beste tegneserie: Peter Madsen & Henning Kure: *[[Valhalla (tegneserie)|Valhalla]], Muren*

### [[Litteraturåret 2007|2007]]
*Beste billedbok: Jens Vilstrup & Claus Riis: *Duen Didrik – i dronningens tjeneste*
*Beste barnebok: Lene Kaaberbøl: *Skyggeporten*
*Beste ungdomsbok: Dennis Jürgensen: *Den gyldne by*
*Beste tegneserie: Merlin P. Mann & Jan Kjær: *[[Taynikma]] – Skyggeskoven*

### [[Litteraturåret 2006|2006]]
*Beste billedbok: Flemming Quist Møller: *Cykelmyggen og Dansemyggen*
*Beste barnebok: Kenneth Bøgh Andersen: *Djævelens lærling*
*Beste ungdomsbok: Josefine Ottesen: *Dæmonernes hvisken*
*Beste tegneserie: Albert Uderzo: *Asterix – Da himlen faldt ned om ørerne!*

### [[Litteraturåret 2005|2005]]
*Beste billedbok: Katrine Hauch-Fausbøll (forfatter) & Sussi Bech (tegner): *[[Kaj og Andrea|Kaj & Andrea]] – Hurra vi skal i skole*
*Beste barnebok: Dennis Jürgensen: *Sagen om det blodige vampyrtrick*
*Beste ungdomsbok: Kenneth Bøgh Andersen: *Himmelherren: Drengen med de violette øjne*
*Beste tegneserie: Don Rosa, Walt Disney Company: *Hall of Fame*

## Eksterne lenker
* Orla Prisen
Otto Benzons Forfatterlegat

**Otto Benzons Forfatterlegat** er et legat til minne om Georg Brandes, stiftet og oppkalt etter dramatiker og medisinalfabrikant Otto Benzon. Legatet kalles derfor også for *Georg Brandes Legatet* eller *Georg Brandes Fødselsdagslegat*. Legatet administreres av et styre, men utdelingen foretas av én person, en utdeler, som er utpekt for en 7-års periode. Legatet deles normalt ut på Georg Brandes fødselsdag den 4. februar.

## Mottakere av legatet

## Eksterne lenker
* litteraturpriser.dk
Hanshu yiwenzhi

***Hanshu yiwenzhi*** (kinesisk: 漢書·藝文志), eller **Hanshus litteraturkatalog**, er den bibliografiske delen av  *[[Hanshu|Det tidlige Han-dynastis historie]]* av den viktige kinesiske historiker Ban Gu (班固, 32–92) – han fullførte det historieverk om Han-riket som hans far hadde påbegynt. Katalogen utgjør den 30. enkeltdel (*[[Juan (bind)|juan]]*) i historieverket.

Et viktig forarbeid for denne bibliografien ble gjort av Liu Xin (刘歆, 46 f.Kr. til 23 e.Kr.), som med verket Qilüe hadde beskrevet det keiserlige biblioteks samlinger.

Katalogen gir blant annet viktig informasjon om de forskjellige kinesiske åndsstrømninger i tiden før Qin-dynastiet  («de ni strømninger»); litteratur om dem foreligger bare i spredte og fragmentariske skrifter.

## Eksempel: ''Zhuangzi''
Nedtegnelsene om det filosofiske verk *[[Zhuangzi]]* (莊子) lyder slik: «五十二篇。名周，宋人。» Derav kan det utledes at forfatteren av katalogen var kjent med en versjon i 52 kapitteler (*pian*), i stedet for den nå utbredte versjon på 33 kapittel utferdiget av Guo Xiang (郭象). Som forfatterens fornavn angis *Zhou* (周), og til sist får man vite at han stammet fra staten Song (宋).

## Litteratur
* Michael Loewe (red.): *Early Chinese texts: a bibliographical guide.* Berkeley 1993

## Referanser
KIL Supporterklubb

**KIL Supporterklubb** er Kongsvinger IL Toppfotball sin supporterklubb. Supporterklubben ble stiftet 16. februar 1977, og regnes som Norges eldste supporterklubb uten noen form for navnbytte eller pauser. Lederen i 2016 er Kim Michaelsen

Supporterklubben har sitt eget felt på Gjemselund Stadion, felt J, nærmest klubbhuset.

KIL Supporterklubb arrangerer også bussturer til ulike bortekamper.

## Referanser


## Eksterne lenker
* KIL Supporterklubbs offisielle hjemmeside
* Skriv om Supporterklubb ved 30-årsjubileum 2007
* Kongsvinger IL Toppfotballs hjemmeside
Anders Clemens Øien

**Anders Clemens Øien** (født 6. mai 1976) er en norsk prisvinnende gitarist, opprinnelig fra Stange, senere Vikersund, bosatt i Barcelona.

Som ung gikk han ved St. Hallvard videregående skole i Drammen.
Han studerte ved Norges musikkhøgskole under Jan Danielsen, 
ved Koninklijk Conservatorium i Haag under Zoran Dukic, og 
Escola de musica Luthier i Barcelona under Alex Garrobé og Sadahiro Otani.
I 2004 spilte han Joaquín Rodrigos *Concierto de Aranjuez* med Trondheim Symfoniorkester.
Debuten med Oslo Filharmoniske Orkester kom i 2009.
Den senere tid turnerende med gitaristen Thomas Kjekstad.
Han har gitt ut flere plater.
Hans bestefar er organisten Anfinn Øien.
## Premier
* Andrés Segovia Guitar Competition i Granada.  Spesialpris (10 000 kroner) i 2002.  Hovedpris (100 000 kroner) i 2003.
* Rikskonsertenes INTRO-program 2003.
## Utgivelser
* *Romanza* (Finnskogen kulturverksted, 2004).  Trettito svisker.  Utgitt igjen (Nordic Sounds, 2008).
* *Sonatas* (Nordic Sounds, 2006)
* *Recuerdos de Tárrega* (Nordic Sounds, 2008)
* *Fernando Sor* (Nordic Sounds, 2012)

## Referanser
MF «Dem»

**MF «Dem»**, tidligere **«Gloppen»**, er en bilferge som er bygd i 1984 for Rutelaget Askøy-Bergen.

Fergen trafikkerte i mange år sambandet Kleppestø–Bergen og i en periode også en nattrute mellom Bergen og Stavanger. Da Askøybroen åpnet i 1992 ble Kleppestø–Bergen lagt ned. Fylkesbaatane i Sogn og Fjordane (senere Fjord1 Fylkesbaatane) kjøpte da fergen og døpte den «Gloppen». «Gloppen» gikk i fast rute på Lavik–Oppedal frem til august 2014.

I 2014 ble fergen solgt til Norled og blir brukt som reserveferge for rederiet. Den ble solgt til Atlantic Sea Cargo AS i Kristiansund i 2020, som har planer om å bruke fergen for transport av industriavfall.  Den ble solgt i 2022 til et ukjent rederi i Gambia i Afrika og endret navn til «Dem».

«Bergen» ble bygget ved Mjellem og Karlsen som byggenummer 113. Fergen har en kapasitet på 112 personbiler og 521 passasjerer. Den var søsterskip til «Melderskin» som nå er hugget

2022 Solgt til Gambia ukjent rederi

## Teknisk informasjon
*Byggeår: 1984
*Brutto RT: 1984
*Netto RT: 623
*Lengde: 89,85 meter
*Bredde: 13,90 meter
*Motor: 9cyl. 2T DM (Wichmann Motorfabrikk, Rubbestadneset), 2300 bHK

## Historie
*1984:	Mai: Levert som «Bergen» for Rutelaget Askøy-Bergen A/S, Kleppestø/Bergen
*1992:	Nov.: Kjøpt av fjord1, omdøpt til MF Gloppen og satt inn i Ferjesambandet Lavik–Oppedal
*2014: 	Er tatt over av Norled og brukes som reserveferge
*2020: 	Solgt til Atlantic Sea Cargo
*2022 : 	 Solgt til Gambia og blitt omdøpt til Mf Dem 

## Referanser




## Bildegalleri

File:MF Gloppen Sognefjorden Fjord1 (194522).jpg|«Gloppen» i rute mellom Lavik og Oppedal i 2006. 
Fil:MF Gloppen Oppedal kai.jpg|MF «Gloppen» ved kai på Oppedal. 


## Kilder
* 
* 
* 

## Eksterne lenker
* 
*
Gary Numan

**Gary Anthony James Webb** (født 8. mars 1958 i Hammersmith, London) er en engelsk sanger og komponist, best kjent som **Gary Numan**.

Numan regnes som en av pionerene innen kommersiell elektronisk musikk, og har blitt kalt «Kongen av synthpop». Han er kjent for sangene «Are 'Friends' Electric?» og «Cars» fra 1979. Begge singlene har toppet lister i flere land og solgte til gullplate i Storbritannia. *The Pleasure Principle* (1979), som var Numans første musikkalbum under eget navn, gikk til topps på albumlisten i Storbritannia, og nådde 16.-plass i USA. Han var frontfigur i Tubeway Army, fra 1976 til 1979, før han gikk solo.

## Diskografi
* 1978: *The Plan* (med Tubeway Army)
* 1979: *Replicas* (med Tubeway Army)
* 1979: *The Pleasure Principle* (solo-debutalbum)
* 1980: *Telekon* 
* 1981: *Dance* 
* 1982: *I, Assassin*
* 1983: *Warriors* 
* 1984: *Berserker* 
* 1985: *The Fury*
* 1986: *Strange Charm*
* 1988: *Metal Rhythm* (*New Anger* i USA)
* 1991: *Outland*
* 1992: *Machine + Soul* 
* 1994: *Sacrifice* (*Dawn* i USA)
* 1997: *Exile* 
* 2000: *Pure* 
* 2006: *Jagged* 
* 2011: *Dead Son Rising* 
* 2013: *Splinter (Songs from a Broken Mind)*
* 2017: *Savage (Songs from a Broken World)*
* 2021: *Intruder*

## Referanser


## Eksterne lenker
* 
* 
* 
*
Oslo Kammerkor

**Oslo Kammerkor** er et norsk kammerkor etablert i 1984. Koret regnes som et av landets ledende vokalensembler. Siden 2005 har Håkon Daniel Nystedt vært kunstnerisk leder og dirigent. Koret består av rundt 24 sangere, en kombinasjon av profesjonelt skolerte sangere og amatører med solid korerfaring.

## Historie
Koret ble grunnlagt i 1984 av Grete Pedersen under navnet **Kammerkoret Jubal**. Gjennom sin virksomhet har koret samarbeidet med en rekke norske musikere og artister, og deltatt i konserter, plateinnspillinger, radio- og TV-produksjoner.

### Repertoar og musikalsk profil
Oslo Kammerkor er kjent for sin musikalske allsidighet og evne til å kombinere ulike sjangre som gregoriansk sang, klassisk musikk, folkemusikk og jazz. Koret har fått særlig anerkjennelse for sitt arbeid med vokal folkemusikk, der den tradisjonelle kvedertradisjonens enstemmige religiøse folketoner er blitt brakt inn i korsammenheng.

Dette arbeidet har blant annet resultert i plateutgivelsene «Dåm» og «Bergtatt», i samarbeid med kvederne Berit Opheim og Sondre Bratland

I 2011 utga koret albumet «Strid», som videreførte utforskningen av møtet mellom folkemusikk og klassisk kormusikk. Albumet ble til i samarbeid med blant andre Kirsten Bråten Berg og Sondre Bratland.

### Turneer og festivaldeltakelse
Oslo Kammerkor har gjennomført en rekke turneer og deltatt på festivaler både i Norge og internasjonalt.
Blant utenlandsturneer kan nevnes:

*USA – 2007 og 2009
*Italia – 2008
*Japan – 2005 og 2008
*Tyskland – 1987, 1989 og 2002
*Baltikum – 1991, 1993 og 1996
*Frankrike – 1996, 2001 og 2002

I 1996 representerte koret Norge under EUs kulturbyprogram i København. I september 2000 turnerte koret i de palestinske områdene og Israel på oppdrag fra Utenriksdepartementet.

I Norge har koret deltatt på en rekke festivaler og festspill, blant annet under OL på Lillehammer 1994, Kirkens tusenårsjubileum på Moster (1995), Kongsberg Jazzfestival, Olavsfestdagene i Trondheim og Oslo Internasjonale Kirkemusikkfestival.

### Humanitært og ideelt arbeid
Oslo Kammerkor har deltatt i flere ideelle og humanitære prosjekter, blant annet:

* «Krafttak for kreft» (TV-aksjonen 1998)
* «Lys i mørke»-aksjonen for Kirkens Bymisjon
* Åpning av dagsenter for hivsmittede i Oslo
* Artistdugnad i Oslo domkirke til støtte for flyktninger fra det tidligere Jugoslavia.

## Kunstneriske ledere
* Grete Pedersen (1984–2005)
* Håkon Nystedt (2005– )

## Diskografi
* : *[[Messe for en såret jord]]* 
* : *Dåm*
* : *[[Det begynner å bli et liv|Det begynner å bli et liv – det begynner å ligne en bønn]]*
* : *Bergtatt*
* : *Kyst Kust Coast*
* : *Strid*
* : *Veneliti*

## Referanser


## Eksterne lenker
* 
* 
*
Märkischer Kreis

**Märkischer Kreis** er en krets i Regierungsbezirk Arnsberg i den tyske delstaten Nordrhein-Westfalen. I denne kretsen ligger blant annet byene Altena og Lüdenscheid.

## Referanser


## Eksterne lenker
*
Møre ​barne- og ungdomsskule

:*Se også [[Møre barne- og ungdomsskule Ålesund]]*

**Møre ​barne- og ungdomsskule**, tidligere **Møre ungdomsskule Herøy**, er en kristen friskole som ligger i Dragsund i Herøy kommune. Oppstart for skolen var høsten 2005 i Hydrakraftbygget. Skolen starta da med 8. og 9. klasse. Skolen har skaffet seg eget skolehus, like ved legesenteret i Myrvåg. Skolehuset var innflyttingsklart høsten 2007, og fikk gymsal våren 2009. Denne våren fikk skolen også godkjenning for å drive barneskole og dermed nytt navn.

## Referanser


## Eksterne lenker
* 
*
Skatval skole

**Skatval skole** er en offentlig barneskole på Skatval i Stjørdal kommune i Trøndelag. Skolen og den tilhørende idrettshallen, Skatvalshallen, ble tatt i bruk den 3. januar 1994, idet man slo sammen barnetrinnene på Alstad, Vinge og Ragnheim skoler og mellomtrinnet på Moen skole, alle på Skatval.

Skolens elever sogner til Halsen ungdomsskole for videre skolegang.

## Rektorer
*Espen Aarnes 2018–
*Torill Gullvåg 2009–2018
*Helge Beitland 1994–2009

## Referanser


## Eksterne lenker
*
Ariane Mnouchkine

**Ariane Mnouchkine** (født 1939) er en franske teaterleder og -regissør.

## Théâtre du Soleil
Allerede mens hun studerte ved Sorbonneuniversitetet grunnla Mnouchkine sin egen teatergruppe, L’Atelier Théâtral des Etudiants de Paris. I 1964 ble ensemblet gjort om til den avantgardistiske teatergruppen Théâtre du Soleil de Paris. Théâtre du Soleil kom i løpet av 1960- og 70-årene til å bli selve symbolet på kollektivt skapende teaterarbeid.

I 1970 etablerte teatret seg i La Cartoucherie i Vincennes øst for Paris, et forlatt sted som Théâtre du Soleil gradvis forvandlet til et sentrum for fransk teater, som et levedyktig alternativ til institusjonsteatrene og de vanlige teaterkretser. 

Mnouchkine har iscenesatt antikke tragedier, stykker av Shakespeare, Molière, Arnold Wesker og Hélène Cixous, gjerne under inspirasjon fra østlige teatertradisjoner som japansk kabuki og indisk kathakali. I 2024 hadde Théatre du Soleil urpremiere på et nytt stykke i regi av Mnouchkine, som var planlagt som del én av en syklus. I mars 2026 hadde del to av syklusen premiere. Syklusen er et samarbeid med dramatikeren Hélène Cixous, med fellestittelen *Ici sont les Dragons*. (norsk: «Her er dragene»).

## Priser og utmerkelser (utvalg)

### Den internasjonale Ibsenprisen 2009
Under et arrangement i Ibsenmuseet i Oslo 26. mai 2009 kunngjorde Den internasjonale Ibsenprisens daværende juryformann Liv Ullmann at Ariane Mnouchkine var vinner prisen for 2009. Overrekkelsen fant sted på Nationaltheatret 10. september 2009. Juryen fremhever reaksjonene blant publikum, at de som har vært vitne til forestillingene "kommer ut med en følelse av å ha vært vitne til et eventyr".

### Kyotoprisen 2019
I 2019 ble Mnouchkine tildelt den japanske Kyotoprisen.

## Referanser


## Kilder
* Adrian Kiernander: *Ariane Mnouchkine and the Théâtre du Soleil*. Cambridge University Press. Cambridge 1993. ISBN 0-521-36139-7
* Juli Thompson Burk: *Helene Cixous and Ariane Mnouchkine: Writing the Body in Cambodia*. Modern Language Association. Chicago 1985.
* Juli Thompson Burk: *Ariane Mnouchkine Today*. American Theatre Association Toronto 1985.
* Juli Thompson Burk: *1789 : Theatre du Soleil and Revolution*. Northwest Drama Conference, Ellensburg, Washington, 1986.
* Juli Thompson Burk: *Ariane Mnouchkine: Magie et Mise en Scene*. 20th Century French Studies International Colloquium, Pomona College, 1988.
* David Williams: *Collaborative Theatre: The 'Théâtre du Soleil' Sourcebook*. Routledge Publishing. 240 pp. London 1999. ISBN 0415086051

## Eksterne lenker
* 
* Alternative Theater on Ariane Mnouchkine
* Oscare for Ariane Mnouchkine
Stokkan ungdomsskole

**Stokkan ungdomsskole** er en kommunal ungdomsskole på Stjørdalshalsen i Stjørdal kommune i Trøndelag. Barneskolene Fosslia, Halsen og Kvislabakken sogner til Stokkan. Stokkan er kommunens største ungdomsskole. Det er cirka 450 elever og 60 ansatte på skolen.

Stjørdal kommune bygde ny ungdomsskole på Stokkan i 1974. Den åpne planløsningen med en «bikube» – mange sekskantede rom på ett plan – var radikal for sin tid.

De gamle skolebygningene ble revet våren 2010, mens den nye skolen ble bygget ved siden av. Den nye Stokkan ungdomsskole ble tatt i bruk til skolestart høsten samme år. Bygget er U-formet. Gulvarealet er dobbelt så stort som den gamle skolen, fordelt på to etasjer, med kantine, auditorium og flere spesialrom.

## Referanser
University of Strathclyde

**University of Strathclyde** er et av tre universiteter som ligger i Glasgow i Skottland. Universitetet har sine røtter i Andersons Institution som ble dannet i 1796, men ble først et universitet i 1964. Universitet er fordelt på to separate områder i Glasgow. De fleste av universitetsbygningene ligger rett øst for sentrum, men det er også et område på Jordanhill, vest i byen.

## Rangeringer
University of Strathclyde ble rangert som nummer 38 av 126 britiske universiteter på Complete University Guides liste for 2016 og som nummer 33 av 119 britiske universiteter på *[[The Guardian]]s* 2016-liste.

I QS World University Rankings for 2014 rangerte universitetet som nummer 246. Det var ikke å finne blant de 500 beste universitetene i verden i Times Higher Education World University Rankings 2014-2015 eller i Academic Ranking of World Universities (Shanghai-rankingen) for 2014 på plass 246 av verdens universiteter.

## Referanser


## Eksterne lenker
*
Wang Yeping

**Wang Yeping** (kinesisk: 王冶坪, pinyin: *Wáng Yěpíng*, født 1928 i Yangzhou i provinsen Jiangsu i  Kina) er en av Folkerepublikken Kinas tidligere førstedamer, fra 27. mars 1993 til 25. mars 2003. 

Hun ble uteksaminert fra Shanghai International Studies University. Hun er hustru til Jiang Zemin, Folkerepublikken Kinas tidligere president. De har to sønner, Jiang Mianheng og Jiang Miankang.
Uniondale (New York)

**Uniondale** er en forstad til New York, beliggende på Long Island i Town of Hempstead i Nassau County i delstaten New York. 

Ved folketellingen i 2000 var befolkningen 23 011.

Byen inneholder blant annet Nassau Veterans Memorial Coliseum, hjemmearenaen til NHL-laget New York Islanders.
Eugenia

:*For kvinnenavnet, se [[Eugenia (navn)]]




***Eugenia*** er en planteslekt i [[myrtefamilien]] innenfor ordenen [[Myrtales]]. Den omfatter om lag 1&nbsp;000 arter av eviggrønne [[busk]]er og [[løvtrær]] med utbredelse i de tropiske delene av den Nye verden – [[Sør-Amerika]] med [[Andes]], [[Karibien]] og [[Brasil]], dessuten [[Madagaskar]], [[Ny-Caledonia]] og én art i [[Australia]]. Sammen med slekten *Syzygium* er dette en av de minst utforskede og dårligst kjente av de store planteslektene vi har.

== Utvalg arter ==
Et utvalg av artene i slekten omfatter blant annet:
* *Eugenia aurata*
* *Eugenia aggregata*, «Cherry of the Rio Grande»
* *Eugenia alternifolia*
* *Eugenia atropunctata*
* *Eugenia bimarginata* 
* *Eugenia blastantha* 
* *Eugenia brasiliensis*
* *Eugenia carissoides*, «Cedar Bay Cherry»
* *Eugenia caryophyllata* = syn. *Syzygium aromaticum*
* *Eugenia cerasiflora* 
* *Eugenia confusa*
* *Eugenia copacabanensis*, «Copacabana Beach Pitanga» – østlige Brasil
* *Eugenia coronata*
* *Eugenia dysenterica* 
* *Eugenia earthiana* – Costa Rica
* *Eugenia fernandopoana*
* *Eugenia foetida*
* *Eugenia hiemalis* 
* *Eugenia jambolana*
* *Eugenia jutiapensis*
* *Eugenia klotzschiana* 
* *Eugenia koolauensis*, *«Nioi»* – Hawaii
* *Eugenia kunthiana* 
* *Eugenia ligustrina*
* *Eugenia livida* 
* *Eugenia luschnathiana*, «Pitomba»
* *Eugenia malaceensis*, «Pomarroso»
* *Eugenia monticola*
* *Eugenia natalitia*
* *Eugenia orbiculata*
* *Eugenia pitanga*, «Pitanga » 
* *Eugenia pluriflora* 
* *Eugenia polyantha* 
* *Eugenia punicifolia* 
* *Eugenia racemulosa* 
* *Eugenia reinwardtiana*, «Mountain Stopper» ([[Queensland]], [[Australia]], [[Indonesia]])
* *Eugenia sprengelii*
* *Eugenia stipitata*, «Arazá»
* *Eugenia supra-axillaris*
* *Eugenia uniflora*, «Surinam Cherry»
* *Eugenia uruguayensis* 
* *Eugenia uvalha*
* *Eugenia zeyheri''

## Eksterne lenker
* 
* Germplasm Resources Information Network – «Eugenia», United States Department of Agriculture.
Nassau Veterans Memorial Coliseum

**Nassau Veterans Memorial Coliseum**, også **Nassau Coliseum** eller bare **The Coliseum** er en flerbrukshall i  Uniondale (New York) på Long Island. Den ligger rundt 30&nbsp;km fra New York City, og er hjemmearenaen til ishockeylaget New York Islanders som spiller i National Hockey League og New York Dragons i Arena Football League.

Hallen ble bygget i 1972 på området til en tidligere United States Air Force-base og har en tilskuerkapasitet på 16&nbsp;234.

Arenaen er en av NHLs eldste og minste, og New York Islanders har varslet at de vil flytte til Barclays Center i Brooklyn når dagens leiekontrakt utløper etter sesongen 2014-15. Imidlertid vil eierne av Barclays Center og artisten Jay-Z stå bak et utviklingsprogram for Nassau Veterans Memorial Coliseum som blant annet vil innebære at Islanders vil spille minst seks kamper der, også etter flyttingen til Brooklyn.

## Eksterne lenker
*
Wang Daohan

**Wang Daohan** (汪道涵, pinyin: *Wāng Dàohán* født 27. mars 1915 i Jiashan i provinsen Anhui i Kina, død 24. desember 2005 i Shanghai) var borgermester av Shanghai og så  president of the Association for Relations Across the Taiwan Straits (ARATS). 

Wang ble medlem av Det kinesiske kommunistiske parti i 1938. I sin tidlige karriere i Folkerepublikken Kinas regjering syslet han med handels- og investeringssaker. I 1965 var han stedfortredende  minister for Statskommisjonen for økonomiske relasjoner med fremmede stater, og i 1979 ble han viseformann i Statens kommisjon for utenlandske investeringer og viseformann for Statens kommisjon for import og eksport. 

Etter ett år som viseborgermester ble Wang borgermester av Shanghai i 1981. Som borgermester bidro Wang til at Deng Xiaopings økonomiske reformer skulle lykkes ved sin aktive innsats for investeringer og *joint ventures*. Da han gikk av i 1985 klarte Wang å få partiledelsen til å la hans protesjé Jiang Zemin etterfølge ham i embedet.  

Den 16. desember 1991 ble Wang president for den halvoffisielle Association for Relations Across the Taiwan Straits (ARATS). 

## Referanser


## Kilder
* "Economic Policy after the 16th Party Congress"
* *[http://www.ucpress.edu/books/pages/9214/9214.ch08.html Same Bed, Different Dreams]*
* AsiaWeek "Who's Who"
Richard Durbin

**Richard Joseph «Dick» Durbin** (født 21. november 1944 i East St. Louis i Illinois) er en amerikansk demokratisk senator som representerer delstaten Illinois. Han har sittet sju perioder i Representantenes hus, fra 1982 til 1996. 

I 1996 stilte han til valg for Senatet, og vant med 56% av stemmene. Han vant gjenvalg i 2002 og 2008. I 2005 ble han demokratenes innpisker i Senatet, fra 2007 til 2015 og igjen fra 2021 majoritetsinnpiskeren.

Han er utdannet advokat.

## Referanser


## Eksterne lenker
* Dick Durbin – nettside hos Senatet.
Olav av Foss

**Olav av Foss** var en norsk stormann i middelalderen fra Ryfylke som eide den historiske Foss gård i Hjelmeland på slutten av 1200-tallet. Han nevnes som ridder i kildene.
__NOTOC__
Om Olav er det skrevet: «Den første kjente mann som bodde på Foss var ridderen *Olaus de Foss* - Olav av Foss. Han nevnes første gang i et brev 13. juni 1298 og den 19. juni 1299 nevnes han sammen med flere andre stormenn i Ryfylke, blant annet Arnbjørn på Hebnes, i en konflikt med biskop Arne i Stavanger». Han var far til Åsulv av Foss som arvet godset Foss etter ham.

## Våpenskjold

En arvtager til Olav på Foss brukte våpenskjold, slik vi ser i seglet til sysselmannen Jørund Arnesson på Voss. Der er det en rødrev iført hjelm med økser på. Rev ble brukt i våpenskjoldene til flere kontinentale adelsfamilier med navnet Voss
. Dette navnet («Voss») og stedsnavnet/ordet «Foss» uttales fonetisk likt som ord for «rev» i flere (av datidens) germanske språk (sammenlign «vos» på nederlandsk, «fox» på engelsk og «fuchs» på tysk).

Faren til Jørund Arnesson, Arne Jørundsson på Voss, hadde imidlertid tilnavnet *rev*. Han brukte i seglet sitt fra 1330 et skjold med noe som ligner en tønnehjelm og under denne to skråstilte og utadvendte økser. Sønnen, Jørund Arnesson, brukte et segl i 1351 uten skjold, men med et seglmotiv som består av en løpende rev med hjelm på hodet og økser øverst på hjelmen, samt med et klede flagrende bakover fra hjelmen. Jørund Arnessons segl fra 1376 har et skjold med en lignende hjelmprydet rev som er plassert opprett med hodet bøyd bakover, slik som vist her.

Fornavnet Olav representeres ofte gjennom økser i våpenskjold og bumerker på grunn av den sakrale tilknytningen til Olav den hellige ved hans symbol.

Det er ukjent om Olav brukte noe segl eller våpenskjold med øks. Vi vet derfor ikke om Jørund Arnesson hadde øksene som et såkalt talende våpen for navnet Olav. Revefiguren tyder på at våpenet kan være talende for Jørund Arnesson selv, men vi vet ikke om også han hadde tilnavnet rev slik faren hadde.

## Se også
* Økser i norske våpenskjold
* Talende våpen

## Referanser


## Eksterne lenker
* Vår felles slektshistorie, Odd Handegård 
* Olavskoden Artikkel av Øivind Østang
Heckler & Koch P2000

**The Heckler & Koch P2000** er en halvautomatisk pistol produsert av den tyske våpenprodusenten Heckler & Koch. 

Pistolen ble introdusert sent i 2001, og er basert rundt USP Compact pistolen. P2000 ble designet med forbedret ergonomi. Den har utskiftbare deler av skjeftet slik at det kan tilpasses skytteren.

## Varianter
***P2000 SK** – sub-kompakt versjon, 160 mm lang

## Eksterne lenker
* Heckler & Koch sin offisielle side i USA
* H&K P2000 hos Modern Firearms
Pablo Ziegler

**Pablo Ziegler** (1944–) er en argentinsk pianist, komponist og arrangør med base i Buenos Aires og York City.

## Liv og virke
Ziegler studerte piano ved *Buenos Aires Music Conservatory*, senere med Adrian Moreno og Galia Schaljman. I tillegg studerte han komposisjon med Gerardo Gandini og Francisco Kröpflt.

Pablo Ziegler hører til blant de viktigste tango nuevo-musikerne som opparbeidet seg erfaring og ry som pianist i Astor Piazzollas suksessrike andre kvintett fra 1978. Etter at kvintetten ble oppløst i 1989, har Ziegler utviklet sin egen form for *tango nuevo*. 

Zieglers perkussive og lyriske spillestil er svært karakteristisk og kan gi assosiasjoner til Bill Evans' vemod og Vladimir Horowitz' stil. Komposisjonsteknisk er musikken mindre kontrapunktisk og mer jazz- og beatpreget enn læremesterens og med en mer regelmessig grunntakt. Melodiføringen er enklere og mer bossa novaaktig, og musikken består av mer omfattende improviserte passasjer.

Ziegler spiller på de Piazzolla-albumene som mange regner som hans tre beste, *The Central Park Concert*, *Tango: Zero Hour* og *La Camorra*.

## Diskografi
### Egne plater

### Filmmusikk

## Referanser


## Eksterne lenker
* 
* 
* 
* 
* 

;Musikkeksempel 
* ''El Empedrado''. 1:09 (m:ss)
Ratina Stadion

**Ratina Stadion** er et flerbruksstadion i Tammerfors i Finland med en tilskuerkapasitet på 17&nbsp;000. Når det blir arrangert konserter kan kapasiteten økes til 30&nbsp;000 tilskuere. Ratina Stadion ble bygd i 1965 og renovert i 2004. 

Artister og grupper som Iron Maiden og Toto har opptrådt på Ratina Stadion, og i juni 2009 opptrådte Bruce Springsteen og hans band The E-Street Band opptre som en del av Working on a Dream-turnéen. 

Stadionet blir for det meste brukt til fotball og er hjemmebanen til Tampere United. Banen har også blitt brukt av .

## Arrangementer

Det har blitt avholdt to verdensmesterskap på skøyter her før 2. verdenskrig.
* Allround-VM på skøyter 1927, menn (kan ha vært arrangert rett på andre siden av nærmeste elv ved Pyhäjärvenkatu.)
* Allround-VM på skøyter 1939, kvinner
og flere finske mesterskap i hurtigløp på skøyter her.

## Eksterne lenker
* 
*  Stadionside på kommunens nettside (www.tampere.fi)
;Fotball
* Bilder av stadion  på www.worldstadiums.com
* Bilder av stadion  på www.stadionwelt.de
* Banehopper-vurdering av banen på tysk på groundhopping.de
;Skøyter
* 
* 
* Profil på  www.SpeedSkatingStats.com og på  www.SchaatsStatistieken.nl (Søster-nettsteder)
* 
* 
*
Beautiful Game Studios

**Beautiful Game Studios** er et utviklingsgruppe for å produsere videospill, som holder til i London, England. Utvikleren er en intern utviklingsgruppe i Eidos og ble opprettet i 2003 for å utvikle *[[Championship Manager 5]]*. Gruppas siste prosjekt er *[[Championship Manager 2008]]*, som ble gitt ut i oktober 2007.

## Referanser


## Eksterne lenker
* ''Beautiful Game Studios'' profil på MobyGames
Tonje Røed

**Tonje Røed** (født 28. november 1972 i Oslo) er en norsk forfatter, bosatt i Oslo. Hun har vært medredaktør i tidsskriftet *[[Utflukt]]*. 

## Bibliografi
* 1999 &ndash; *Ferie* &ndash; Noveller
* 2001 &ndash; *Udødelig med deg* &ndash; Roman
* 2011 &ndash; *Skjønne Utsikter* &ndash; Roman

## Kilder
*Presentasjon av Tonje Røed i Forfatterkatalogen på Forfattersentrums nettsider 

## Eksterne lenker
* Tonje Røed  i Oktober forlag
* Kvinner rår om kvinner i *[[Dag og Tid]]*
Larnaka internasjonale lufthavn

**Larnaka internasjonale lufthavn**  (engelsk: *Larnaca International Airport*, gresk: *Διεθνές Aεροδρόμιο Λάρνακας*) er en internasjonal lufthavn som ligger nær byen Larnaka på Kypros. Lufthavnen er landets hovedinnfallsport hva gjelder flytrafikk og turistnæring, og hadde i 2005 5,2 millioner reisende. Lufthavnen har én passasjerterminal. I 2008 ble det gamle terminalbygget stengt og et nytt terminalbygg ble bygget. 

## Historie
Lufthavnen ble konstruert i all hast i 1974 etter den tyrkiske invasjonen av Kypros, en invasjon som førte til at den allerede eksisterende lufthavnen ved hovedstaden Nikosia ble stengt. Lufthavnen er bygget på en tidligere landingsplass, og etter at nye Larnaka lufthavn stod ferdig stasjonerte Cyprus Airways seg der. I dag har lufthavnen et bredt rutenett i Europa og Midtøsten.

## Eksterne lenker
*
Grønnpil

**Grønnpil** (*Salix* × *fragilis*, tidligere *Salix* × *rubens*) er et svært vanlig,  hybrid løvtre i pilefamilien/vierfamilien (*Salicaceae*). Det er en krysning av artene hvitpil og skjørpil, som blir opptil 20&ndash;25 meter høyt. Det har blitt dyrket i Norden siden 1600-tallet, og er naturalisert i hele Danmark, det sørlige Finland, halve Sverige og i Norge langs kysten opp til Steinkjer og Inderøy, i innlandet til Nord-Fron. Den er svært tallrik og dominerende.

Barken er grå og furet, og med ungkvister som kan være noe hårete og brekker lett ved stammen. Greinene står skrått oppover. De mørkegrønne bladene er 7&ndash;15 cm og lyse- eller blågrønne under, bladstilk 1-2 cm. Ørebladene har lansettform. Grønnpil blomstrer  i mai-juni med hannblomster som har inntil 3 støvbærere, hunnblomster i rakler med grønngul kapsel.  Arten vokser i fuktig jord, langs bekker og far, veikanter, dammer og strender.

I Fremmedartslista er grønnpil vurdert til *høy risiko* på grunn av moderat invasjonspotensial og middels økologisk effekt. Når den vokser sammen med istervier, danner den hybriden trippelpil (*Salix* × *pentandroides*).

## Referanser




## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.
* 

## Eksterne lenker
*
Svartvier

**Svartvier** (*Salix myrsinifolia*) er et løvtre i vierslekten innenfor pilefamilien eller også kalt «vierfamilien» (*Salicaceae*). Den har tre underarter i Norge. Den har fått navnet for bladene blir svarte når de tørkes.

De er store busker eller trær inntil 15 meter, med gråbrun bark. Ofte store og tannete øreblad i bladhjørnene, uten hår. De mørkegrønne bladene er 4-8 cm og lyse- eller blågrønne under, bladstilk under 1 cm lange. Svartvier blomstrer  i mai-juni med hunnblomster i lysebrune rakler med 7-9 mm lang kapsel, som står på 1 cm lange grålodne rakleskaft med et par-tre små blader på. Lodne pollentråer på hannblomster. Arten vokser i fuktig jord, langs bekker og far, veikanter, dammer og strender. 

I Norge går den nord til Varangerhalvøya, og dekker hele landet uten Sirdals- og Ryfylkeheiene. Dekker hele Sverige og Finland. I Danmark bare spredte bestander på heder nord og sør i Jylland, på Sjælland og hele Bornholm.

## Varianter
* **Vanlig svartvier** *(Salix myrsinifolia* ssp. *myrsinifolia)* – stor busk 1-15 m, gråbrun bark, småhårede årsskudd, blad grønne på begge sider ytterst på spissen. Nordover fra Arendal og Kragerø samt Suldal, fraværende i nordlige grensefjell mot Sverige og på Finnmarksvidda. Sverige, deler av Danmark, Europa, vestlige Sibir.
* **Setervier** *(Salix myrsinifolia* ssp. *borealis)* – stor busk eller lite enkeltstammet tre 4-8 m, gråbrun bark, hvitlodne årsskudd, blad lysegrønne og tykke. Nordover fra fjellstrøk på indre Østlandet og indre Trøndelag til Finnmark. Nordlige Sverige og nordlige Finland.
* **Kolavier** *(Salix myrsinifolia* ssp. *kolaensis)* – liten busk 1-2 m, gråbrun bark, hvitlodne årsskudd, blad lodne på begge sider og tykke. I fjellstrøk i Nordreisa (Troms) og dessuten en større populasjon i østlige Finnmark. Muligens i Skjåk og Lom i Oppland. Nordligste Finland og vestlige Kolahalvøya.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Jaroslav Rybakov

**Jaroslav Vladimirovitsj Rybakov** (russisk: Ярослав Влади́мирович Рыбаков, født 22. november 1980 i Mogiljov i Sovjetunionen – nå Belarus) er en russisk friidrettsutøver som konkurrerer i høydehopp. Han er europamesteren fra 2002 i høydehopp, og under VM 2005 delte han sølvmedaljen med cubanske Víctor Moya. I 2006 vant han innendørs-VM i Moskva og ble nummer fem i finalen under EM 2006 i Göteborg. Året etter vant han sitt tredje VM-sølv med en ny personlig rekord på 2,35. Hans personlige rekord innendørs er 2,38, satt i februar 2005 under et stevne i Stockholm. Siden da har han utliknet merke tre ganger.
## Referanser


## Eksterne lenker
*
Plataspididae

* Brachyplatidinae
* Plataspidinae

**Plataspididae** tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever av plantesaft fra planter og trær. Man antar at det finnes ca. 530 arter, men bare fire i Europa.

## Utseende
Små til middelsstore (2 – 20&nbsp;mm), brede, sterkt hvelvede teger. Scutellum er sterkt forstørret og dekker mesteparten av bakkroppen, som hos Scutelleridae. Kroppen er minst like bred som lang og kan være nærmest kuleformet, hodet er nokså lite og nedbøyd. Antennene er fem-leddete, men ledd to og tre er vanskelige å skille fra hverandre. De er gjerne blanke, ofte svarte, men kan være mer fargerike. Artene i denne gruppen kan ligne nokså mye på biller, for eksempel familien mycelbiller (Leiodidae). Forvingene er store og ligger sammenfoldet under det store scutellum-et.

## Levevis
Plataspididae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Disse tegene lever av å suge plantesaft ved hjelp av sine lange sugesnabler. De sitter ofte i store grupper, jevnt fordelt utover vertsplantene. Noen arter skiller ut honningdugg og blir passet på av maur. De går særlig på planter i erteblomstfamilien, og noen arter kan gjøre skade i landbruket.

## Systematisk inndeling

* overklasse Hexapoda (Seksbeinte leddyr)
** klasse insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Plataspididae** Dallas, 1851 – i alt regner man med ca. 56 slekter
********* underfamilien Brachyplatidinae
********** slekten *[[Brachyplatys]]* Boisduval
********** slekten *[[Handlirschiella]]* Montandon, 1893
********** slekten *[[Libyaspis]]*
********** slekten *[[Neobozius]]*
********** slekten *[[Tiarocoris]]* Vollenhoven, 1863
********* underfamilien Plataspidinae
********** slekten *[[Coptosoma]]* Laporte de Castelnau, 1832 – fire arter i Europa
********** slekten *[[Megacopta]]*
********** slekten *[[Paracopta]]*
********** slekten *[[Plataspis]]*
********** slekten *[[Tarichea]]* Stål, 1865
********* (slekter ikke plassert til underfamilie)
********** slekten *[[Arefbea]]* Jessop, 1983
********** slekten *[[Catabrachyplatys]]* Cachan, 1952
********** slekten *[[Caternaultiella]]* Spinola, 1850
********** slekten *[[Ceratocoris]]* White, 1842
********** slekten *[[Hemitrochostoma]]* Bergroth, 1913
********** slekten *[[Severiniella]]* Montandon, 1894
********** slekten *[[Tropidotylus]]*

## Kilder
* Fauna Europaea, utbredelsesdatabase over europeiske dyr: http://www.faunaeur.org 
## Eksterne lenker
* 
* Norsk Entomologisk forening – for deg som vil lære mer om insekter.
Springfield XD

**HS2000** er en halvautomatisk pistol produsert i Karlovac i Kroatia av HS Produkt. Den er lisensiert til den amerikanske våpenprodusenten Springfield Armory Inc, og selges fra dem som **Springfield XD**.

Den er utviklet videre fra tjenestepistolen PHP (Prvi Hrvatski Pištolj / *første kroatiske pistol*) som først ble introdusert i Kroatia i 1991. Den var bygget på et kraftig design, men hadde kvalitetsproblemer på grunn av vanskeligheter med produksjonen under Kroatia-krigen. Den ble jobbet videre med, og HS95 kom i 1995, og HS2000 var ferdig i 1999. Springfield fikk lisensen på salg i 2002, og kalte den for XD-9 (9 x 19 mm Luger versjon). De har siden da utvidet produksjonen til å omfatte flere pistoler kamret for forskjellig ammunisjon og i forskjellige størrelser og farger.

Pistolen er bygget i polymer og har samme tennstempel-avfyring som GLOCK-pistoler. Den har grepssikring på samme måte som Colt M1911.

## Eksterne lenker
*
Owen Coyle

**Owen Columba Coyle** (født 14. juli 1966 i Paisley i Renfrewshire) er en tidligere skotsk fotballspiller, og nåværende manager/trener som er hovedtrener for den engelske klubben Blackburn Rovers FC. Han har irske aner og spilte en kamp for s landslag. Han har også spilt for det irske ungdomslandslaget.

## Spillerkarriere
Han begynte å spille i Dumbarton i Skottland i 1985. Han spilte alle sine 669 ligakamper i Skottland, bortsett fra 54 kamper i Bolton Wanderers i England.

I 2003 fikk Coyle sin første managerstilling. Han ble da utnevnt til manager sammen med John Hughes for Falkirk. Etter kort tid forlot han imidlertid Falkirk for å bli assistentmanager for Ian McCall i Dundee United. Coyle var fortsatt registrert som spiller, og manglende spilletid for Dundee United gjorde at han ble utlånt til Airdrie United. Dette utlånet ble etter hvert gjort permanent, og Coyle ble også assistentmanager under Sandy Stewart, som nå er hans assistent i Bolton. Han ble så manager på heltid for St. Johnstone fra 2005 til 2007, før han ble manager i Burnley i 2007. Han gjorde det bra i Burnley, med semifinale i Ligacupen mot Tottenham Hotspur og opprykk til Premier League, etter å ha slått Sheffield United i playoff-finalen på Wembley i 2009. Den 8. januar 2010 ble det klart at han ble Boltons nye manager etter at Gary Megson fikk sparken. 

## Trenerkarriere
Oppdatert pr. 6. desember 2016

## Meritter

### Som spiller
; Dumbarton FC:
* Stirlingshire Cup&nbsp;– vinner, 1985–86 1987–88
; Bolton Wanderers FC:
* Kvalifisering&nbsp;– vinner, 1994–95
; Airdrieonians FC:
* Scottish Challenge Cup&nbsp;– vinner, 2001–02
; Falkirk:
* Scottish Football League First Division&nbsp;– vinner, 2002–03
; Airdrie United FC:
* Scottish Football League Second Division&nbsp;– vinner2003–04

### Som trener

; Falkirk (sammen med John Hughes):
* Scottish First Division mester 2002–03
; Burnley:
* The Championship&nbsp;– Kvalifisering til Premier League&nbsp;– vinner, 2008–09

### Personlig

* Premier League Manager of the Month i november 2010 og mars 2012

## Referanser


## Eksterne lenker
* 
* 
*
Hegra ungdomsskole

**Hegra ungdomsskole** er en offentlig ungdomsskole i Hegra i Stjørdal kommune i Trøndelag. Skolen åpnet høsten 1977. Den er den minste av kommunens tre ungdomsskoler. Elever fra barneskolene Hegra, Forradal og Skjelstadmark sogner hit. Skolen har omtrent 160 elever, fordelt på 6 grupper/klasser. Rektor ved skolen er Rachel Johansen. 

## Referanser
Hegra barneskole

**Hegra barneskole** er en kommunal grunnskole i Hegra i Stjørdal kommune i Trøndelag. I skoleåret 2019/2020 hadde skolen 176 elever.

Den nåværende skolebygningen stod ferdig i oktober 2020. Den avløste en skolebygning fra slutten av 1950-årene med tilbygg fra 1970- og 1990-årene.

Elevene i Hegra skolekrets sogner til Hegra ungdomsskole for videre skolegang. 

## Referanser
Mediodactylus russowii

***Mediodactylus russowii*** er en gekko som er utbredt i ørkenene øst for Det kaspiske hav.

Nordgrensen for utbredelsen går i Kasakhstan fra nedre del av elva Emba østover nord for Aralsjøen, og så videre østover til området nord for Balkhasjsjøen. Tidligere fantes arten også i Tsjetsjenia i europeisk Russland, men her er den utdødd. De sørligste funnene er fra nordøstre Iran, og regnes som en egen underart, *M.&nbsp;r.&nbsp;zarundnyi*. De østligste populasjonene lever i Ili-dalen og Dzungaria, og utgjør kanskje en egen art.

I litteraturen opptrer denne arten med mange vitenskapelige navn. Strauch beskrev den som *Gymnodactylus russowii*, men den er senere også blitt plassert i slektene *Cyrtodactylus* og *Tenuidactylus*. Det er nå enighet om at den tilhører gruppen *[[Mediodactylus]]*, men mange mener at denne gruppen står så nær *Cyrtopodion* at den bare kan regnes som en underslekt. Det vitenskapelige navnet blir i tilfelle *Cyrtopodion russowii*.

## Referanser


## Litteratur
* 
* 

## Eksterne lenker
* 
* Atlas of amphibians and reptiles in Europe - ''Cyrtodactylus russowi''
John Frank Stevens

**John Frank Stevens** (1853–1943) var en amerikansk ingeniør som bygget Great Northern Railway i USA og var byggeleder på Panamakanalen mellom 1906 og 1908.

## Referanser


## Kilder
* «Conquering the Landscape (Gary Sherman explores the life of the great North American trailblazer, John Frank Stevens)», HISTORY MAGAZINE, juli 2008
* «Stevens, John Frank» i *American National Biography*. American Council of Learned Societies, 2000.
Lånke skole

**Lånke skole** er en offentlig barneskole i bygda Lånke i Stjørdal kommune, Trøndelag. Skolen har 322 elever og ca 50 ansatte per 2020. August 2008 startet en rehabilitering og utbygging av skolen, som ble ferdig ved skolestart høsten 2009. Lånke skole erstattet Leira skole og Sorte skole.
Haraldreina skole

**Haraldreina skole** er en kommunal grunnskole i Stjørdal kommune i Trøndelag. Skolekretsen dekker i hovedsak Hognesaunet, Prestmoen og grendene østover. Skolen har drøyt 100 elever på 1. til 7. trinn (barneskolen). Elevene sogner til Halsen ungdomsskole for videre skolegang.

## Referanser
Småvier

**Småvier** (*Salix arbuscula*) er et løvtre i vierslekten innenfor pilefamilien eller også kalt «vierfamilien» (*Salicaceae*). Den er en svært liten vierbusk, liggende eller opprett og bare 10–70&nbsp;cm høy. Kan danne hybrid med lappvier.

De er krypende og greinete lavbusker med rødbrun bark, bladskaft gulaktige. Mangler øreblad i bladhjørnene, bladene er 1–3&nbsp;cm og mellomgrønne ovenpå, grågrønne under. Midtnerve antydning til rødbrun over og rød under. Blomstrer  i juni med hunnblomster i blekgule rakler med 3–7&nbsp;mm lang kapsel, som står på korte grålodne rakleskaft.

I Norge vokser den i fuktige, kalkrike østlige innlandsfjell i Trøndelag og Nord-Norge, samt fåtallig i fjell i Sogn (Luster) opp til 1.320 moh. Indre fjellstrøk i det nordlige Sverige. Ellers i Uralfjellene.

## Kilder
* Stenberg, Lennart & Bo Mossberg, Steinar Moen (norsk red.), *Gyldendals store nordiske flora*, Gyldendal, Oslo 2007. ISBN 978-82-05-32563-0.

## Eksterne lenker
*
Halsen barneskole

**Halsen barneskole** er en kommunal grunnskole på Stjørdalshalsen i Stjørdal kommune i Trøndelag. Skolen har rundt 400 elever og 60 ansatte.

Skolen har Halsen ungdomsskole som nærmeste nabo. Elevene ved Halsen barneskole sogner imidlertid til Stokkan ungdomsskole for videre skolegang.

Halsen barneskole er kommunens mottaksskole for nyankomne språklige minoriteter.

Det første skole- og kommunehuset på Halsen stod på Ole Vigs plass, der rådhuset står i dag, og ble tatt i bruk i 1861. Elevtallet ved Halsen folkeskole økte raskt, og kommunen måtte bygge nytt og leie lokaler en rekke ganger. De første skolebygningene på nåværende tomt ble tatt i bruk høsten 1955.

I 2022 vedtok Stjørdal kommunestyre å bygge en ny skole med kapasitet til mer enn 500 elever, som videre kan utvides til 700 elever. Den nye skolebygningen skal stå ferdig til skolestart i 2025.

## Referanser
Kvislabakken skole

**Kvislabakken skole** er en kommunal grunnskole i Stjørdal kommune i Trøndelag.

Skolen hadde 202 elever i 2011. Skolen fikk et nytt bygg i 2005 som rommer elevene på 5.-7. trinn og administrasjon. 

Skolekretsen omfatter Tangmoen, Kvislabakken og grendene vestover mot Vikan, samt Nordlandsfeltet og Vassbygda. Skolens elever sogner til Stokkan ungdomsskole for videre skolegang.

## Eksterne lenker
*
Eurydactylodes

* *Eurydactylodes agricolae*
* *Eurydactylodes occidentalis*
* *Eurydactylodes symmetricus*
* *Eurydactylodes vieillardi*

***Eurydactylodes*** er en slekt av gekkoer, som bare finnes på Ny-Caledonia.

Alle artene klatrer i trær, og har gripehale. De har kjertler som kan skille ut et illeluktende sekret for å holde unna angripere. Slekten kjennetegnes ved at de legger egg med et hardt, kalkholdig skall i motsetning til de andre artene i Diplodactylidae, som legger egg med mykt skall.

## Eksterne lenker
* 
* The Reptile Database - ''Eurydactylodes''
* www.gekkota.com - ''Eurydactylodes''  bilder